Ligji i Teksasit rindez debatet mbi abortin në SHBA
Gjykata e Lartë dhe Kongresi shqyrtuan këtë javë ligjin e Teksasit që vendos kufizime të forta mbi abortin. 
Debatet mbi ligjin e Teksasit që parashikon kufizime ndaj abortit, mbërritën këtë javë në kryeqytetin e vendit. Gjykata e Lartë po shqyrton nëse kufizimet e vendosura ndaj grave lidhur me ndërprerjen e shtatzënisë, janë të ligjshme. Ndërkohë të enjten në Kongres ligjvënësit dëgjuan mendimet e ekspertëve, të cilët po i kërkojnë gjykatës ta hedh poshtë ligjin. Korrespondentja e Zërit të Amerikës Katherine Gypson sjell më shumë detaje. Gjykata më e lartë e vendit po trajton një nga çështjet më të debatueshme këtë javë. Gjykatësit dëgjuan argumentet në të parën nga dy paditë që sfidojnë ligjin e Teksasit, i cili kufizon abortin menjëherë sapo të zbulohet rrahjet e zemrës së fetusit, rreth javës së gjashtë të shtatzënisë. “”, thotë ligjvënësi demokrat Jerry Nadler. Ky element unik i ligjit të Teksasit, pra që në thelb i mundëson çdo qytetari një shpërblim financiar nëse jep informacion rreth mjekëve që kryejnë aborte, ka nxitur kritika në nivel kombëtar nga mbështetësit e së drejtës për abort. Ata thonë se ligji shkel vendimin e vitit 1973, të marrë nga Gjykata e Lartë, të ashtuajturin “Roe kundër Wade”, i cili e ka bërë abortin një të drejtë kushtetuese. “”, thotë Khiara Bridges, Profesoreshë në Universitetit të Kalifornisë. Ligji, i cili ka qenë në fuqi për më shumë se dy muaj, u shqyrtua në një seancë të përshpejtuar në Gjykatën e Lartë. Analistët ligjorë konservatorë thonë se vendimi i gjykatës nuk do ta trajtojë çështjen me themel. “”, thotë Sarah Parshall Perry, bashkëpunëtore ligjore e “Heritage Foundation”. Kundërshtarët e së drejtës për abort thonë se ligji është një hap i rëndësishëm përpara në mbrojtjen e të drejtës për jetën. "", thotë Catherine Glenn Foster e “Americans United for Life”, “Amerikanët e bashkuar për jetën”. Por aktivistët që mbrojnë të drejtën për abort thonë se ligji ka një ndikim jo të barabartë dhe prek më shumë njerëzit me ngjyrë dhe amerikanët me paga të ulëta, si dhe i detyron gratë të shkojnë në shtete të tjera ku ka më pak kufizime lidhur me abortin. "", thotë Dr. Ghazaleh Moayedi, përfaqësuese e organizatës “Fondi i qasjes së Barabartë”, Teksas. Sondazhet tregojnë se shumica e amerikanëve e mbështesin vendimin “Roe kundër Wade”, i cili garanton të drejtën kushtetuese për të kryer abort. Javën që vjen Gjykata e Lartë do të dëgjojë argumentet që lidhen me një padi të dytë ndaj ligjit të Teksasit.